Toussaint Brahy

Toussaint Brahy a skepyî a Lidje li 8 di nôvimbe 1821. Il î mora li 16 di may 1888 et si siervice si passa dvins l' eglijhe di Sint-Bietmé. I fourit-st eteré e l' aite di Sinte Wåbeu

C' esteut, aprume, on scrijheus d' tchansons e walon.

Il askepia l' soce «Li cavo lidjwès» li 15 di måss 1872 sol modele do Caveau français.

Il î dmana disk' å onze di djanvî 1883 po ndè divni on mimbe onoraire.

Riprins dins l' grosse antolodjeye da Piron.

Ses deus fis Charles Brahy eyet Henri Brahy ont scrît eto des bokets e walon.

 Vicåreye 
Il est l' fi da Hubert Brahy et da Elizabet Massart ki dmorént rowe do Crucifi a Lidje, rowe ki n' egzistêye pus ouy.

I fjha si intrêye divins l' veye tot divnant ovrî imprimeu amon Colardin. Adonpwis, il ovra amon Desoer trinte-cénk ans å long disk' a s' dierin hiket.

 Ouve come sicrijheu 
E 1863, i scrît s' prumire tchanson, l' åbalowe.

Diviè 1866, il ataker a scrire des rimeas e francès å powete montwès Antoine Clesse. I fjha rade si cnoxhance et s' divnît i bons camaerådes po bråmint d' anêyes. 

E 1873, il finixha deujhinme avou Nicolas Poulet å concours do comité des fiesses di Spå.

Il eplaida, e 1883, dizo l' tite «Œuvres wallonnes», des tchansons, des powinmes et 3 pîces di teyåte :
 A kî l' fåte ? (1 ake).
 Fåte di pårler (1 ake)
 Li bouket (2 akes).
E 1887, i rascoda èn accessit å concours do Cåvea vervîtwès avou Madlinne.

E 1892, après s' moirt, on rashonna co di ses scrijhaedjes dizo l' tite  «Œuvres wallonnes» avou co des tchansons, des powinmes et 3 pîces di teyåte d' èn ake :
 Les deus mononkes
 Li fiesse do grand-pere
 Li manaedje Cocrêmont

Mins l' ouve k' el va leyî cnoxhe co lontins après s' moirt, c' est l' tchanson «Les tch'vaus d'bwès da Beaufis», k' a stî co stî rprinjhe dins les anêyes 1990 so ene cassete CRIWE des rlomêyès tchansons lidjwesses.

 Hårdêyes difoutrinnes 


Brahy
Brahy
Brahy